“પરસ્પરં ભાવયન્ત:” યજ્ઞની મૂળ ભાવનાને ચરિતાર્થ કરતો મહામંત્ર છે. “તમે દેવોનો ભાગ રાખો અને દેવો તમારું ધ્યાન રાખે”. આ દેવો કોણ? આપણી આસપાસના પર્યાવરણના તત્ત્વો. પૃથ્વી, જળ, વાયુ, આકાશ, વનસ્પતિ, પ્રાણીઓ વગેરે જ્યાં જ્યાં ચેતના છે, ત્યાં ત્યાં દેવત્વ છે. આ દેવોનું ‘દૈવત’ જળવાય એ માટેનો પ્રયાસ એ યજ્ઞ. દા.ત. જમીનની ફળદ્રુપતા અને આરોગ્યપ્રદતા વધે અથવા ભૂગર્ભ જળની ઉપલબ્ધિ અને શુદ્ધિ વધે એ માટે જે કંઇ કરાય એ મહાયજ્ઞ છે. આપણા પોતાના અને સહચરોના જીવનમાં સુખ, શાંતિ અને સમૃદ્ધિ આવે એવું કરવું એ યજ્ઞ. એ જ ભગવાનનો ભાગ!